OpenLLM-France/wikimedia huggingface dataset:
# Cheshire Cat

Cheshire Cat és el títol del primer disc de blink-182 després de gravar el casset de Buddha, encara amb el bateria Scott Raynor. Editat per Cargo Music, aquest àlbum dona a blink-182 l'impuls per ser conegut per gent del panorama punk-pop, i apareix en videos de skate, snowboard. Van ser teloners de NOFX i Pennywise.
El títol del disc és tret del gat de Cheshire a Alícia al país de les meravelles. A la contraportada, hi ha tres cançons marcades en color lila («Ben Wah Balls», «Just about done» i «Depends») per ressaltar que eren de broma, però al final han acabat sent de les més conegudes de l'àlbum.

## Llista de les cançons

* «Carousel» * - 3:14
* «M+M's» - 2:39
* «Fentoozler» * - 2:04
* «Touchdown Boy» - 3:10
* «Strings» * - 2:25
* «Peggy Sue» - 2:38
* «Sometimes» * - 1:08
* «Does My Breath Smell?» - 2:38
* «Cacophony» - 3:05
* «TV» * - 1:41
* «Toast And Bananas» * - 2:42
* «Wasting Time» - 2:49
* «Romeo And Rebecca» * - 2:34
* «Ben Wah Balls» - 3:55
* «Just About Done» - 2:16
* «Depends» - 2:48
* Totes les cançons estan escrites per Tom DeLonge i Mark Hoppus.
* Jeff Forrest canta a la cançó «Wasting Time«.
* ja apareix a Buddha
# Harpàlice (mitologia)

Harpàlice (en grec antic Ἀρπαλύκη), segons la mitologia grega, va ser filla del rei Harpàlic, de Tràcia.
La seva mare va morir quan ella era molt petita i el seu pare l'alimentà amb llet de vaca i d'euga, i la va acostumar a combatre. Com que no tenia descendència masculina, Harpàlic volia trobar en aquesta filla un successor. Harpàlice va trobar que aquesta vida li anava bé i es va convertir en forta i destra en l'ús de les armes. Durant un atac contra Harpàlic per part dels getes (els bàrbars de les planes del Danubi) o potser pels companys de Neoptòlem quan tornaven de la guerra de Troia el rei va trobar-se envoltat per l'enemic i el van ferir greument. Però Harpàlice va aparèixer i lliurà el seu pare d'una mort segura. Més tard, Harpàlic va ser expulsat del seu reialme per una sedició que ell mateix havia provocat, degut al seu caràcter cruel. El rei es va retirar al bosc amb la seva filla. Ella ajudava el seu pare en tot allò que necessitava: caçava i feia incursions als estables veïns. Els pastors, cansats del saqueig, van parar-li trampes com si fos una fera salvatge, la van capturar amb una xarxa i la van matar. Però la seva mort va provocar baralles sagnants. Quan es van apoderar d'Harpàlice, la noia duia un cabrit, procedent del seu últim robatori. Els pastors es van posar a discutir pel cabrit d'una manera tan aferrissada que alguns d'ells van morir. Es va erigir una tomba per la nois i se li va retre culte. En les festes que se celebraven en honor seu es feien simulacres de lluites, en record, segons dèien, de les lluites que havien seguit a la mort de la noia.
Una altra Harpàlice és la que comet incest amb el seu pare Climen. Segons les versions, Harpàlice desesperada després del fet, es va transformar en ocell nocturn, o bé es va suïcidar o Climen la va matar.
Un satèl·lit Harpàlice, porta el seu nom.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 224. ISBN 9788496061972.
# Kurgan (ciutat)

* Aquest article tracta sobre la ciutat. Vegeu-ne altres significats a «Kurgan (desambiguació)».
Kurgan (en rus, Курган) és una ciutat del sud-oest de la Rússia siberiana, capital i centre administratiu de l'òblast de Kurgan. Segons dades de 2010, disposa de 333.640 habitants. Segons dades de 2012, disposa de 327.898 habitants.
Situada a la riba del riu Tobol, enmig d'una rica regió agrícola amb nombrosos túmuls antics (kurgan, en rus), és un destacat nucli industrial i comercial, comunicat amb la resta del país mitjançant el ferrocarril transsiberià. Actualment destaca per la fabricació de maquinària agrícola i el processament d'aliments.

## Història

L'origen de Kurgan es remunta a 1553, quan es fundà una vila lliure (svoboda, en rus) batejada com Tsarevo Gorodishtxé (Царёво Городи́ще, traduït com Vila del Tsar). Ja des de llavors es va convertir en un port fluvial destacat del Tobol i, alhora, una parada en la ruta de Sibèria.
El 1782 va adquirir l'estatus de "vila" i fou rebatejada amb el seu nom actual. La instal·lació del Transsiberià entre finals del segle xix i principis del xx va accelerar el seu desenvolupament.
Durant la Segona Guerra Mundial, nombroses fàbriques d'armament es van instal·lar a la ciutat i s'hi van mantenir una vegada finalitzat el conflicte. El govern soviètic hi va construir també la Base de Kurgan Oest durant la Guerra Freda.
Orde de la Bandera Roja del Treball (1982)

## Població

Censos (*) o estimacions de població:

## Clima

El clima de Kurgan està classificat com a continental d'estiu sec (Dfa segons la Classificació climàtica de Köppen). La neu cobreix la superfície 149 dies per any de mitjana, amb una alçada entre 24 i 60 centímetres en el moment més cru de l'hivern. L'estiu és l'estació més plujosa, amb una precipitació mitjana màxima al juny de 59 mil·límetres.
* Temperatura mínima registrada: -47,9 °C (gener de 1943)
* Temperatura màxima registrada: +40,5 °C (juliol de 1952)
* Nombre mitjà de dies de neu a l'any: 101
* Nombre mitjà de dies de precipitació a l'any: 92
* Nombre mitjà de dies de tempesta a l'any: 24
* Nombre mitjà de dies de boira a l'any: 23
Temperatures i precipitacions mitjanes de Kurgan, Rússia :
| Mes | Gen | Feb | Mar | Abr | Mai | Jun | Jul | Ago | Set | Oct | Nov | Des | Any |
| Mitjana més altes °C (°F) | -11.8 (11) | -9.6 (15) | -1.5 (29) | 11.0 (52) | 18.8 (66) | 24.4 (76) | 25.5 (78) | 22.6 (73) | 16.6 (62) | 8.0 (46) | -3.6 (26) | -8.8 (16) | 7,6 (46) |
| Mitjana més baixes °C (°F) | -20.8 (-5) | -19.9 (-4) | -12.6 (9) | -0.5 (31) | 5.8 (42) | 11.5 (53) | 13.4 (56) | 10.7 (51) | 5.5 (42) | -0.6 (31) | -11.0 (12) | -17.2 (1) | −3,0 (27) |
| Precipitació mm (inches) | 19 (0.75) | 13 (0.51) | 12 (0.47) | 19 (0.75) | 32 (1.26) | 51 (2.01) | 59 (2.32) | 57 (2.24) | 40 (1.57) | 30 (1.18) | 25 (0.98) | 24 (0.94) | 381 (15) |
| Font: Pogoda.ru.net Agost de 2010 ||||||||||||||

## Ciutats agermanades

La localitat de Kurgan està agermanada amb els següents municipis:
* Appleton, Wisconsin (Estats Units d'Amèrica)
* Rufina, Itàlia

## Referències

* ↑ «Pogoda.ru.net» (en (rus)). [Consulta: 8 setembre 2007].

## Enllaços externs

* Ajuntament de Kurgan en (rus)
# Banu Khazar

Els Banu Khazar foren el clan reial dels Maghrawa, descendents de Khazar ibn Haf ibn Sulat ibn Wanzamar ibn Maghraw. Segons Ibn Khaldun es van originar en el clan Wanzamar o Warzamar (variants Wazmar, Wartazmar, Warazmar o Wartazmir). van governar els emirats de Tlemcen (Tilimsen), Fes, Sigilmasa, i Trípoli. En canvi la dinastia maghrawa de Gafsa (els Banu l-Rand) no pertanyia a aquest clan.

## Referències

* ↑ Lowick, Nicholas «Monnaies des Sulaymānides de Sūq Ibrāhīm et de Tanas (Ténès)». Revue Numismatique, 6, 25, 1983, pàg. 177–187. DOI: 10.3406/numi.1983.1842.

## Vegeu també

* Tilimsen
* Tripolitana
* Maghrawa
# Arnold Peralta

Arnold Fabián Peralta Sosa (La Ceiba, 29 de març de 1989 – 11 de desembre de 2015) fou un futbolista professional hondureny que jugava com a migcampista
Va començar la seva carrera al Vida el 2008, i cinc anys més tard va fitxar pels escocesos del Rangers, amb els quals va guanyar l'Scottish League One de la temporada 2013–14. El gener de 2015 fou descartat, i va retornar al seu país, per jugar al Club Deportivo Olimpia. Peralta fou 26 cops internacional per Hondures des de seu debut el 2011, i va participar representant el seu país als Jocs Olímpics d'Estiu de 2012.
Fou assassinat a trets l'11 de desembre de 2015 a la seva ciutat natal de La Ceiba.

## Referències

* ↑ «Assassinen a trets l'internacional hondureny Arnold Peralta». 324.cat. [Consulta: 12 desembre 2015].
* ↑ DiarioMas.hn – ¡Asesinaron al defensor Arnold Peralta! – 11 desembre 2015
* ↑ LaPrensa.hn – Asesinan al futbolista hondureño Arnold Peralta – 11 desembre 2015

## Enllaços externs

* Arnold Peralta a National-Football-Teams.com (anglès)
* Fitxa al Rangers F.C. Arxivat 2013-09-21 a Wayback Machine.
# Anselm Feuerbach

Anselm Feuerbach (Espira, Alemanya, 1829 - Venècia, Itàlia, 1880) va ésser un pintor alemany.
Autor de nombroses escenes inspirades en l'antiguitat clàssica, la seva obra és present en museus de Basilea, Múnic o Stuttgart. Format a Düsseldorf, Múnic i París, va descobrir Il Veronese a Venècia.

## Referències

* ↑ «Anselm Feuerbach». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Informació pictòrica sobre Anselm Feuerbach (alemany)
# Anselm Corrons i Perramon

Anselm Corrons i Perramon (Manresa, 1902 – 1994) fou dibuixant humorístic, ninotaire, cartellista, il·lustrador i pintor.

## Biografia

Va fer els primers estudis a l'Ateneu Obrer Manresà i després a La Salle. Col·laborà en revistes satíriques barcelonines com l'Esquella de la Torratxa i La Campana de Gràcia.
Va viure la seva infantesa a Barcelona i treballà a l'empresa que feia els fotogravats de la revista En Patufet.
El 1928 realitzà els cartells, juntament amb M.Roig i J. Algué, per commemorar la batalla del Bruc i els segells de propaganda de la "Setmana Manresana" dibuixats el mateix any amb J.Padró i Ll. Uró. Col·laborà a l'edició del 1r volum del Cançoner Català de Joan Vilanova.
Dinamitzador cultural al Cercle Artístic de Manresa, el Gremi de Sant Lluc i a l'Orfeó Manresà.
Durant els anys trenta fou un dels promotors de la primera edició de la Mostra d'Artistes Manresans.
Durant la guerra civil dissenyà i dibuixà el paper moneda –bitllets de cinquanta cèntims i de pesseta– per a l'Ajuntament de Manresa.
Va ser professor, junt amb Evarist Basiana, a l'Escola d'Arts i Oficis fins al 1938 que va ser cridat a files.
A l'acabar la guerra va ser evacuat a Ripoll i a França i deportat en un camp de concentració a Santander.
Tornà a Manresa per continuar pintant amb La Gàbia, grup d'artistes de l'època. Compromès amb l'esquerra (fou membre d'Acció Catalana). El seu toc humorístic es va plasmar en Un Llibre Verd que, amb Vicenç Prat, van descriure irònicament la Manresa de la República.
Als anys cinquanta, conreà la faceta de decorador en els principals establiments comercials i cases particulars de Manresa i comarca.

## Referències

* Joaquim Aloy, Jordi Basiana i Pere Gasol La República a Manresa en un clic (1931-1936)
# Anselm Francesc de Thurn i Taxis

Anselm Francesc de Thurn i Taxis (en alemany Anselm Franz Fürst von Thurn und Taxis) va néixer a Brussel·les el 30 de gener de 1681 i va morir a la mateixa ciutat el 8 de novembre de 1739. Era el fill gran del príncep Eugeni Alexandre de Thurn i Taxis (1652-1714) i d'Anna Adelaida de Fürstenberg-Heiligenberg (1659-1701). Va ser el segon príncep i Cap de la casa de Thurn i Taxis des del 21 de febrer de 1714 fins a la seva mort.
Després d'assumir el càrrec de Postmaster General del Sacre Imperi romanogermànic durant la Guerra de Successió espanyola, Anselm Francesc es va traslladar de Brussel·les a Frankfurt, on va construir el seu palau de Thurn i Taxis i va adquirir els seus nous dominis, amb l'afany de ser més a prop del centre de l'Imperi.

## Matrimoni i fills

El 10 de gener de 1703 es va casar amb Maria Lluïsa Anna de Lobkowicz (1683-1750), filla del príncep Ferran August de Lobkowicz (1655-1715) i de Maria Anna de Baden-Baden (1655-1702). El matrimoni va tenir quatre fills:
* Alexandre Ferran (1704-1773)
* Elionor Maria (1705-1706)
* Maria Augusta (1706-1756), casada amb Carles I Alexandre de Württemberg (1684-1837)
* Cristià Adam (1710-1745)

## Bibliografia

* Wolfgang Behringer: Thurn und Taxis, Die Geschichte ihrer Post und ihrer Unternehmen. Piper, München, Zürich 15 May 2010, ISBN 3-492-03336-9.
* Martin Dallmeier, Martha Schad: Das Fürstliche Haus Thurn und Taxis, 300 Jahre Geschichte in Bildern. Verlag Friedrich Pustet, Regensburg 15 May 2010, ISBN 3-7917-1492-9.
# Coiraïta

La coiraïta és un mineral de la classe dels sulfurs que pertany al grup de la franckeïta. Rep el nom per Beatriz Lidia Coira (nascuda el 1941), professora de petrologia a la Universitat de Jujuy, a l'Argentina, per les seves destacades investigacions sobre vulcanisme, geologia regional i la seva relació amb la formació de dipòsits de mineral a l'Argentina.

## Característiques

La coiraïta és una sulfosal de fórmula química (Pb,Sn)$_{12.5}$Sn₅FeAs₃S$_{28}$. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la coiraïta pertany a «02.HF: Sulfosals de l'arquetip SnS, amb SnS i unitats d'estructura de l'arquetip PbS» juntament amb els següents minerals: vrbaïta, cilindrita, franckeïta, incaïta, levyclaudita, potosiïta, abramovita i lengenbachita.
Els exemplars que van servir per a determinar l'espècie, el que es coneix com a material tipus, es troben conservats a la Universitat de Salzburg, a Àustria, amb els números de catàleg 14943-14946.

## Formació i jaciments

Va ser descoberta al dipòsit d'argent i estany de Pirquitas, situat al departament de Rinconada (Província de Jujuy, Argentina). També ha estat descrita a la mina Ánimas, a la localitat de Chocaya-Animas (Potosí, Bolívia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Coiraite» (en anglès). Mindat. [Consulta: 19 maig 2021].
# Apteronotus magoi

Apteronotus magoi és una espècie de peix pertanyent a la família dels apteronòtids.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conca del riu Apure (conca del riu Orinoco a Veneçuela).

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632. Pls. 1-20.
* ↑ uBio (anglès)
* ↑ De Santana, C.D., Castillo, O. & Taphorn, D., 2006. Apteronotus magoi, a new species of ghost knifefish from the Río Orinoco basin, Venezuela (Gymnotiformes: Apteronotidae). Ichthyological Exploration of Freshwaters, 17 (3): 275–280.
* 1 2 3 FishBase (anglès)

## Enllaços externs

* AQUATAB
# Apartaments des Pianc

Els Apartaments des Pianc és una obra de Cadaqués (Alt Empordà) inclosa a l'Inventari del Patrimoni Arquitectònic de Catalunya. Estan situats dins del nucli urbà de la població, am la façana principal al carrer des Pianc, davant es Poal. També presenta façana al tram final del carrer des Puig.

## Descripció

Edifici entre mitgeres de planta rectangular, destinat a habitatge plurifamiliar distribuït en tres apartaments en sentit vertical. Té la coberta a dues vessants de teula i està format per planta baixa i tres pisos, amb un claraboia que il·lumina l'escala i que només sobresurt a la part central de la coberta. La particularitat de l'edifici és el gran desnivell existent entre el carrer de davant i el posterior, cosa que va afectar la distribució interior de les estances. Així doncs, tant a la planta baixa com en els dos pisos superiors, trobem habitacions i un bany per planta, amb l'accés principal des de la façana al carrer des Pianc. Al tercer pis s'hi accedeix pel carrer posterior i s'hi troba la cuina, el menjador, la sala i una terrassa orientada a mar. La façana principal presenta l'alineació del mur esbiaixada a la planta baixa, amb la porta d'accés rectangular. Els pisos es troben coberts amb un sistema de persianes de lamel·les blanques, integrant així l'edifici amb el paisatge urbà de Cadaqués, majoritàriament blanc. Rematant la façana hi ha un senzill voladís amb teula tortugada. La façana posterior presenta el mateix sistema esbiaixat que la planta baixa de la façana davantera.
La resta de la construcció es troba arrebossada i pintada de color blanc.

## Història

A partir dels anys 50 Cadaqués es va convertir en un centre cultural important, on es reunien personatges de la burgesia catalana i artistes internacionals de ressò. Aquests fets, juntament amb l'increment de turisme, varen comportar la construcció de noves cases destinades, sobretot, a segones residències.
Durant aquest període els arquitectes Peter Harnden i Lanfranco Bombelli, van desenvolupar, en aquesta zona, un gran nombre de dissenys lligats a les darreres tendències arquitectòniques, encara que, conservant globalment, l'estil arquitectònic tradicional.
El 1964 la casa va ser construïda pels arquitectes Peter Harnden i Lanfranco Bombelli.

## Referències

* 1 2 3 4 5 6 «Apartaments des Pianc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Apartaments Xipre

Els Apartaments Xipre és una obra racionalista de Salou (Tarragonès) inclosa a l'Inventari del Patrimoni Arquitectònic de Catalunya, obra dels arquitectes Antoni Bonet i Castellana i Josep Puig i Torné.

## Descripció

Es tracta d'un grup d'apartaments estivals situats a la zona rocosa del cap de Salou, en estreta relació amb el mar. El conjunt té una morfologia esgraonada per tal d'adaptar-se completament al terreny; hi ha fins a cinc desnivells de l'alçada d'un pis que fan de terrasses per als pisos superiors. Els immobles s'alcen com una muntanya artificial de volumetria arbitrària.
Encara que pugui semblar una estructura feta a l'atzar, tot el projecte parteix d'una malla ortogonal de 5 x 5 metres, que sistematitza els tipus de fusteria i els forjats. Aquesta premissa és la base per a la formació dels tipus mínims d'habitatge, un o dos mòduls, que es corresponen amb el nombre de dormitoris.
Els accessos als habitatges es fan sempre des de l'exterior, el que fa que el conjunt tingui moltes escales exteriors. La vida en comunitat queda accentuada amb la piscina col·lectiva.
El resultat del projecte és un conjunt d'aspecte mal·leable que permet una gran varietat de morfologies pel que fa als apartaments i les volumetries, tot i que es manté la unitat.

## Referències

* 1 2 3 4 «Apartaments Xipre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Armando Tejera Perdomo

Armando Tejera Perdomo (Ingenio, 29 de novembre de 1967) és un exfutbolista canari, que jugava com a defensa.

## Trajectòria

Va començar a destacar a la UD Las Palmas, equip amb el qual debuta a primera divisió a la campanya 87/88, jugant tres partits. Els gran canaris van perdre la categoria, però el defensa es va consolidar, fent-se un lloc a l'onze inicial. La temporada 92/93 és fitxat per l'Albacete Balompié, amb qui torna a jugar a la màxima categoria. És present només a 13 partits.
A la temporada següent va començar al Rayo Vallecano, però prompte, i sense haver jugat cap minut de lliga amb els madrilenys, marxa al Granada CF. L'equip andalús militava a la Segona Divisió B, categoria en la qual romandria el defensa durant les següents temporades, jugant al Granada (93/96), Yeclano CF (96/00) i una cessió al Gàldar la temporada 97/98.
L'any 2000 fitxa per l'Immortal, de la Segona portuguesa, on hi roman temporada i mitja. Retornaria a les illes Canàries per militar amb el Lanzarote i l'AD Laguna, equip en el qual penja les botes el 2003.

## Enllaços externs

* Fitxa del jugador
# Asellus hilgendorfii

Asellus hilgendorfii és una espècie de crustaci isòpode pertanyent a la família dels asèl·lids.
Es troba a Àsia: Sibèria oriental, el Japó i el mar de les Filipines. Ha estat introduït al delta dels rius Sacramento i San Joaquín (Califòrnia, els Estats Units).

## Subespècies

* Asellus hilgendorfii hilgendorfii (Bovallius, 1886)
* Asellus hilgendorfii martynovi (Birstein, 1947)
* Asellus hilgendorfii ryukyuensis (Uéno, 1938)

## Referències

* 1 2 Bovallius, C., 1886. Notes on the family Asellidae. Bihang till Kongliga Svenska Vetenskaps-Akademiens Handlingar 2 (15): 1-54.
* ↑ uBio (anglès)
* 1 2 Catalogue of Life (anglès)
* ↑ Community Effects of the Non-Indigenous Aquatic Plant Water Hyacinth (Eichhornia crassipes) in the Sacramento/San Joaquin Delta, California (anglès)
* ↑ GBIF (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Enllaços externs

* BioLib (anglès)
# Chuck Forsberg

Chuck Forsberg (c. 1944) és un programador estatunidenc, conegut pel desenvolupament de dos populars protocols de transmissió de dades, molt utilitzats en BBSs a la dècada del 1990: YMODEM i ZMODEM. Per aquest últim, va rebre un premi Dvorak per a l'Excel·lència a Telecomunicacions el 1992.

## Referències

* ↑ John C. Dvorak. «Dvorak Awards» (en anglès). Arxivat de l'original el 2014-03-06. [Consulta: 16 gener 2011].

## Vegeu també

* XMODEM

## Enllaços externs

* The Birth of the BBS (anglès)
* Omen Technology Inc. (empresa fundada per Forsberg el 1984) (anglès)
# Bandera de Bassella

La bandera oficial de Bassella té la següent descripció:
| « | Bandera apaïsada, de proporcions dos d'alt per tres de llarg, verd clar, amb una Y ondada blanca de braços de gruix 1/12 de l'alçària del drap, posada horitzontalment amb la bifurcació a una distància de l'asta de 5/12 de la llargària del mateix drap i amb els extrems bifurcats en els angles de la vora de l'asta; amb el castell groc de porta i finestres verd clar de l'escut, d'alçària 1/3 de la del drap i amplària 1/6 de la llargària del mateix drap, equidistant de les vores superior i inferior a 1/35 de l'asta; i amb els dos estanys heràldics de l'escut, cadascun faixat ondat de tres peces blanques i tres de blaves d'alçària i amplària 1/3 de l'alçària del drap, posats a 2/9 de la vora del vol, un a 1/24 de la vora superior i l'altre a 1/24 de la inferior. | » |
Va ser aprovada el 27 de febrer de 2007 i publicada en el DOGC el 20 de març del mateix any amb el número 4845.

## Referències

* ↑ «RESOLUCIÓ GAP/736/2007, de 27 de febrer, per la qual es dóna conformitat a l'adopció de la bandera del municipi de Bassella.» (pdf). DOGC num. 4845, 20-03-2007. [Consulta: 5 desembre 2009].

## Vegeu també

* Escuts i banderes de l'Alt Urgell
# Andrzej Sikorski

Andrzej Sikorski (Szczecin, 11 de juny de 1960) va ser un ciclista amateur polonès. Va destacar en la pista on va aconseguir una medalla de plata al Campionat del món de persecució per equips de 1985. Va participar en els Jocs Olímpics de Seül.

## Referències

* Fitxa a sitiodeciclismo.net
* Fitxa a museociclismo.it
# Kelly Olynyk

Kelly Tyler Olynyk (nascut el 19 d'abril de 1991 a Toronto, Ontario) és un jugador de bàsquet canadenc que pertany a la plantilla dels Utah Jazz de l'NBA. Amb 2,13 d'alçària, el seu lloc natural en la pista és el d'aler pivot.

## Trajectòria deportiva
### Universitat

Va jugar durant tres temporades amb els Bulldogs de la Universitat Gonzaga, en les quals va fer de mitja a 8,9 punts i 4,5 rebots per partit. Va ser inclòs en la seua última temporada en el primer equip consensuat All-American, i triat Jugador de l'Any de la West Coast Conference, després de fer de mitjana 17,8 punts i 7,3 rebots per partit.

### Professional

Va ser triat en la tretzena posició del Draft de l'NBA de 2013 per Dallas Mavericks, però va ser immediatament traspassat a Boston Celtics en canvi dels drets sobre Lucas Nogueira i dos futures segones rondes del draft.
El 22 de maig de 2014, Olynyk va ser nomenat en el segon millor quintet de rookies de l'NBA en la temporada 2013-14.
El 26 d'abril de 2015 va lesionar al jugador de Cleveland Cavaliers, Kevin Love, que es va perdre la resta dels playoff. La lesió de Love va deixar a l'equip de LeBron James sense una de les seues peces claus a la recerca d'anell de l'NBA.

## Referències

* ↑ thedraftreview.com Estadísticas de Olynyk en TDR, consultat en juliol de 2013
* ↑ sports-reference.com Consensus All-America Teams (2010 to 2013), consultat en juliol de 2013
* ↑ seattletimes.com Gonzaga's Kelly Olynyk is voted WCC men's player of the year, consultat en juliol de 2013
* ↑ thedraftreview.com 2013 NBA Draft, consultat en juliol de 2013
* ↑ NBA.com Celtics Acquire Olynyk, Iverson, consultat en juliol de 2013
* ↑ «Sixers' Carter-Williams leads 2013-14 All-Rookie Team picks» (en anglés). NBA.com. Turner Sports Digital. [Consulta: 22 maig 2014].